

**"Қазақстан Республикасындағы көлiк туралы" Қазақстан Республикасының Заңына өзгерiс пен толықтырулар енгiзу туралы" Қазақстан Республикасы Заңының жобасы туралы**

Қазақстан Республикасы Үкіметінің 2004 жылғы 29 желтоқсандағы N 1411 Қаулысы

      Қазақстан Республикасының Үкiметi  **ҚАУЛЫ ЕТЕДI:**   
      "Қазақстан Республикасындағы көлiк туралы" Қазақстан Республикасының Заңына өзгерiс пен толықтырулар енгiзу туралы" Қазақстан Республикасы Заңының жобасы Қазақстан Республикасының Парламентi Мәжiлiсiнiң қарауына енгiзiлсiн.

*Қазақстан Республикасы*   
*Премьер-Министрiнiң*   
*міндетін атқарушы*

Жоба

**Қазақстан Республикасының Заңы**   
**"Қазақстан Республикасындағы көлiк туралы"**   
**Қазақстан Республикасының Заңына өзгерiс пен**   
**толықтырулар енгiзу туралы**

**1-бап.**  "Қазақстан Республикасындағы көлiк туралы" Қазақстан Республикасының 1994 жылғы 21 қыркүйектегi  Заңына (Қазақстан Республикасы Жоғарғы Кеңесiнiң Жаршысы, 1994 ж., N 15, 201-құжат; Қазақстан Республикасы Парламентiнiң Жаршысы, 1996 ж., N 2, 186-құжат; 1998 ж., N 24, 447-құжат; 2001 ж., N 23, 309, 321-құжаттар; N 24, 338-құжат; 2003 ж., N 10, 54-құжат; 2004 ж., N 18, 110-құжат) мынадай өзгерiс пен толықтырулар енгiзiлсiн:   
      13-баптың бiрiншi бөлiгiнде:   
      төртiншi абзацта:   
      "өзiмен бiрге 7 жасқа дейiнгi" деген сөздердiң алдынан "әуe көлiгiн қоспағанда, барлық көлiк түрлерiнде" деген сөздермен толықтырылсын;   
      "әуе," деген сөз алынып тасталсын;   
      бесiншi абзацта:   
      "билеттiң толық құнының" деген сөздердiң алдынан "әуе көлiгiн қоспағанда, барлық көлiк түрлерінде" деген сөздермен толықтырылсын;   
      алтыншы абзац "Қазақстан Республикасының тасымалдаушысы" деген сөздердiң алдынан "әуе көлiгін қоспағанда, барлық көлiк түрлерiнде," деген сөздермен толықтырылсын;   
      мынадай мазмұндағы жетiншi және сегізiншi абзацтармен толықтырылсын:   
      "- өзiмен бiрге 2 жасқа дейiнгi бiр баланы әуе көлiгiнде, оған жеке орын беру құқығынсыз тегiн алып жүруге;   
      - Қазақстан Республикасының тасымалдаушысы жүзеге асыратын тасымалдау кезiнде халықаралық тасымалдардан басқа, билеттiң толық құнының 50 процентiн төлей отырып, әуе көлiгінде 2-ден 12 жасқа дейiнгi балаларға билеттер сатып алуға.".

**2-бап.**  Осы Заң 2005 жылғы 1 сәуiрден бастап қолданысқа енгiзiледi.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК